

Návrh

UZNESENIE VLÁDY SLOVENSKEJ REPUBLIKY

**č.**

z ......

**k opatreniam vyplývajúcim zo zasadnutia Ústredného krízového štábu na riešenie ochorenia COVID-19 spôsobeným korona virusom SARS-CoV-2 na území Slovenskej republiky**

|  |  |
| --- | --- |
| Číslo materiálu: |  |
| Predkladateľ: | predseda vlády |

Vláda

# ukladá

hlavnému hygienikovi SR

## v spolupráci s ministerkou spravodlivosti preškoliť určených príslušníkov Zboru väzenskej a justičnej stráže na testovanie v ústavoch na výkon trestu,

## *priebežne*

## vydať opatrenie, ktorým sa poskytovateľom sociálnych služieb prikazuje dôsledne dodržiavať hygienicko-epidemiologický režim,

## *bezodkladne*

## v spolupráci s ministrom práce, sociálnych vecí a rodiny vydať opatrenie, v ktorom dočasne pozastaví poskytovanie služieb sociálneho charakteru (uzatvorenie denných stacionárov),

## *bezodkladne*

## vydať opatrenie, ktorým sa zakazuje vychádzať a pohybovať sa na verejnosti bez prekrytia horných dýchacích ciest,

## *bezodkladne*

## v spolupráci s podpredsedom vlády a ministrom hospodárstva vydať opatrenie, ktoré uzatvorí všetky maloobchodné prevádzky a všetky predajne potravín, mäsa, chleba a pečiva, ovocia a zeleniny, predajne potravín na osobitné výživové účely pre dojčatá a malé deti, predajne potravín na osobitné lekárske účely, lekárne, predajne a výdajne zdravotníckych pomôcok, predajne drogérie, predajne novín a tlačovín, predajne s krmivom pre zvieratá a veterinárne ambulancie v nedeľu (sanitárny deň) z dôvodu povinnej dezinfekcie priestorov prevádzky,

## *bezodkladne*

## vydať opatrenie, ktorým sa odporučí od 30. marca 2020 merať telesnú teplotu pri vstupe do nemocníc a priemyselných podnikov a ktorým sa uložia usmernenia, ako postupovať pri nameraní zvýšenej telesnej teploty,

## *do 30. marca 2020*

## vyčleniť nákupný čas v obchodoch iba pre starobných dôchodcov nad 65 rokov od 9.00 hod. do 12.00 hod. v dňoch od piatka do soboty,

## *bezodkladne*

## vypracovať krízový plán pre potravinárske prevádzky,

## *bezodkladne*

## vypracovať odporúčanie, aby fyzické osoby na verejnosti dodržiavali 2 metrový odstup, ak je to možné a stanovil podmienky a výnimky z tohto odporúčaného opatrenia,

## *bezodkladne*

## **ministrovi zdravotníctva**

## v spolupráci s hlavným hygienikom SR a ministrom práce, sociálnych vecí a rodiny prijať opatrenie, v ktorom sa stanovia podmienky pre obmedzený výkon lekárskych prehliadok vo vzťahu k práci podľa § 30e zákona č 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov,

## *bezodkladne*

## vyčleniť samostatné nemocničné budovy alebo pavilóny na príjem a liečbu pacientov pozitívnych na ochorenie Covid-19 a vykonať reprofilizáciu všetkých zdravotníckych zariadení,

## *do 30. marca 2020*

## v spolupráci s hlavným hygienikom SR zriadiť exteriérové stacionárne alebo mobilné odberové miesta pred každou nemocnicou, kde sa momentálne už robia odbery,

## *bezodkladne*

## vypracovať analýzu podmienok dostupnosti liekov, diagnostických pomôcok a zdravotníckych prístrojov k okamžitej dispozícii počas krízovej situácie,

## *bezodkladne*

## **ministrovi práce, sociálnych vecí a rodiny**

## predložiť na rokovanie vlády návrh na doplnenie opatrenia - vyhláseného núdzového stavu, kde sa okrem výkonu zdravotnej starostlivosti doplní „výkon zdravotnej starostlivosti aj v zariadeniach sociálnych služieb a v zariadeniach sociálnoprávnej ochrany detí a sociálnej kurately“,

## *bezodkladne*

## vydať rozhodnutie podľa článku 14 ods. 2 nariadenia Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 o udelení dočasnej výnimky z uplatňovania ustanovení tohto nariadenia o časoch jázd, prestávkach a dobách odpočinkov pre vodičov zapojených do prepravy tovaru (najmä potraviny, lieky, zdravotnícky materiál, OOPP, detekčné prístroje) v Slovenskej republike,

## *bezodkladne*

## pripraviť vo svojej gesčnej pôsobnosti odporúčanie samosprávam, aby boli klientom sociálnych služieb v individuálnom režime naďalej poskytované sociálne služby (zabezpečená strava),

## *bezodkladne*

## pripraviť odporúčanie pre vyššie územné celky, aby v súlade s § 4 zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov určili za subjekty hospodárskej mobilizácie vybrané zariadenia sociálnej starostlivosti vo svojej pôsobnosti a okresným úradom príkazom určiť za subjekty hospodárskej mobilizácie vybrané neverejné zariadenia sociálnej starostlivosti,

## *bezodkladne*

## **ministrovi vnútra**

## v spolupráci s ministrom pôdohospodárstva a rozvoja vidieka a Štátnou veterinárnou a potravinovou správou SR určiť a prijať výnimku pre národnú a medzinárodnú dopravu u kamiónov pre transport živých zvierat, potravín, obalov a technológií na potraviny,

## *bezodkladne*

## v spolupráci s ministrom obrany zabezpečiť prítomnosť príslušníkov Policajného zboru a Ozbrojených síl SR pred zdravotníckymi zariadeniami, ak o to požiadajú,

## *priebežne*

## informovať starostov obcí o úlohe uvedenej v bode A.31. tohto uznesenia,

## *bezodkladne*

## **ministrovi dopravy a výstavby**

## rokovať s telekomunikačnými operátormi o spolupráci počas krízovej situácie,

## *do 27. marca 2020*

## dočasne pozastaviť bezplatnú prepravu vo vlakoch pre študentov do konca uzavretia školských zariadení,

## *bezodkladne*

## predĺžiť lehoty na kolaudácie a návrh na dočasné neplynutie lehôt,

## *bezodkladne*

## **podpredsedovi vlády a ministrovi financií**

## vykonať potrebné legislatívne a nelegislatívne opatrenia potrebné na umožnenie dovozu liekov, zdravotníckeho materiálu a osobných ochranným pomôcok štátnymi organizáciami alebo inými schválenými charitatívnymi a dobročinnými organizáciami s oslobodením od dovozného cla, a to v rámci možností ustanovených právne záväznými aktmi Európskej únie,

## *bezodkladne*

## **ministrovi zahraničných vecí a európskych záležitostí**

## rokovať o výnimke na dovoz liekov Darunavir a Ribavirin,

## *bezodkladne*

## vypracovať analýzu opatrení boja proti ochoreniu Covid-19 zo zahraničia („best practices“),

## *do 30. marca 2020*

## **ministrovi obrany**

## určiť príslušníkov Ozbrojených síl SR, ktorí by mohli byť v prípade potreby preškolení na odbornosť „sanitár“,

## *priebežne*

## **ministrovi pôdohospodárstva a rozvoja vidieka**

## v spolupráci s Správou štátnych hmotných rezerv pripraviť návrh zmeny skladby potravinových zásob životne dôležitých potravín pre prípad núdzového stavu v oblasti zásobovania potravinami,

## *do 30. marca 2020*

## **predsedovi vlády**

## **ministrovi zdravotníctva**

## **ministrovi práce, sociálnych vecí a rodiny**

## **hlavnému hygienikovi SR**

## dôrazne vyzývať dôchodcov, aby obmedzili dopravu vo vlakoch a zdôrazniť obmedzenie pohybu vonku len na nevyhnutné prípady (nákup, venčenie domácich zvierat, návšteva lekára),

## *bezodkladne*

## **členom vlády**

## **predsedom ostatných ústredných orgánov štátnej správy**

## identifikovať vo svojej vecnej pôsobnosti legislatívne prekážky v súvislosti s plynutím hmotnoprávnych a procesnoprávnych lehôt a informovať o nich ministerku spravodlivosti, ktorá vypracuje súhrnné uznesenie vlády SR,

## *bezodkladne*

## **starostom obcí**

## pri riešení krízovej situácie zriadiť telefónne linky samospráv pre dôchodcov pre zabezpečenie objednania si potravín,

## *do 30. marca 2020*

Vykonajú: hlavný hygienik SR

členovia vlády

predsedovia ostatných ústredných orgánov štátnej správy

starostovia obcí

**Na vedomie:** predstavitelia územnej samosprávy